b'\n_START_ARTICLE_\nI Have a Dream\n_START_PARAGRAPH_\nI Have a Dream (slovensko Imam sanje) je naslov slovitega govora, ki ga je 28. avgusta 1963 govoril Martin Luther King mlaj\xc5\xa1i na velikem protestnem shodu Afroameri\xc4\x8danov v Washingtonu, kjer je bilo zbranih ve\xc4\x8d kot 250.000 protestnikov._NEWLINE_Posnetek govora je ameri\xc5\xa1ka Kongresna knji\xc5\xbenica leta 2003 v sklopu prve skupine uvrstila v nedolgo prej ustanovljeni Narodni register posnetkov kot\xc2\xa0\xc2\xbbkulturno, zgodovinsko ali estetsko pomemben\xc2\xab\xc2\xa0posnetek.'